ஓயா ஆறு

ஓயா ஆறு (மலாய்: Sungai Oya; ஆங்கிலம்: Oya River); மலேசியா, சரவாக் மாநிலத்தில் உள்ள ஓர் ஆறு ஆகும். சரவாக், முக்கா பிரிவின், கிலிங்கான் மலைத்தொடரில் தொடங்கும் இந்த ஆறு, கோலா ஒயா கிராமத்தைச் சென்றடைந்த பின்னர், தென்சீனக்கடலில் கலக்கிறது.

31 கிலோமீட்டர்கள் நீளம் கொண்ட இந்த ஆறு, 2,143.922 கி.மீ. வடிநிலப் பகுதியைக் கொண்டுள்ளது. இந்த ஆறுதான் முக்கா பிரிவில் மிக நீளமான ஆறாகும்.  Department of Irrigation and Drainage Sarawak. URL assessed on 11 August 2014

பொது

1861-ஆம் ஆண்டில் ஜேம்சு புரூக்கிற்கு வழங்கப்பட்டு சரவாக் ராஜாவின் ஒரு பகுதியாக மாறும் வரையில், இந்த ஆறு புரூணை பேரரசின் கட்டுப்பாட்டில் இருந்தது.

இந்த ஆறு சுதாபாங் (Stapang), தலாத் (Dalat) மற்றும் ஓயா ஆகிய சிறிய நகரங்கள் வழியாகப் பாய்ந்து செல்கிறது.

நீர் கருங்குவளை

நீர்க் கருங்குவளையின் கட்டுப்பாடற்ற வளர்ச்சியினால் ஆற்றின் ஓட்டம் தடைபடுவது வழக்கமாக உள்ளது; மற்றும் நீர் தேங்குவதற்கும் காரணமாக அமைகின்றது. மேலும் பல பிரச்சனைகளை நீர்க் கருங்குவளைகள் ஏற்படுத்துகின்றன. அத்துடன் மீனவர்களும், படகு ஓட்டுநர்களும் தங்கள் படகுகளை இயக்குவதில் சிரமம் கொள்கின்றனர்.

முதலை தாக்குதல்கள்

ஓயா ஆறு, அதன் முதலைகளின் தாக்குதல்களுக்கு நன்கு அறியப்பட்டது. குறிப்பாக ஆற்றின் கீழ் பகுதியில், உப்பு நீர் முதலைகளின் தாக்குதல்கள் அடிக்கடி நிகழ்வது உண்டு. இந்தத் தாக்குதல்களினால், ஓயா ஆற்றை நம்பி வாழும் மீனவர்கள் பெரும்பான்மையோர் பாதிக்கப் படுகின்றனர்.

மார்ச் 2021-இல் சரவாக் வனக் கழகத்தின் (Sarawak Forestry Corporation) ஊழியர்களும்; மற்றும் அரச மலேசிய காவல் துறையினரும் இணைந்து நடத்திய கூட்டு நடவடிக்கையில்; 22 முதலைகள் அவர்களின் பார்வையில் பட்டதாகப் பதிவு செய்யப்பட்டு உள்ளது. அந்த நடவடிக்கையின் போது 4.5 மீட்டர் நீளமுள்ள ஒரு முதலையும் பிடிபட்டது.

மேலும் காண்க
 பிந்தாங்கூர் ஆறு
 இகான் ஆறு
 லுப்பார் ஆறு
 கெமெனா ஆறு
 மலேசிய ஆறுகளின் பட்டியல்

மேற்கோள்கள்

வெளி இணைப்புகள்

பகுப்பு:சரவாக் ஆறுகள்